CELEX: 22007D0044
Language: hr
Date: 2007-04-27 00:00:00
Title: Odluka Zajedničkog odbora EGP-a br. 44/2007 od 27. travnja 2007. o izmjeni Priloga XIII. (Promet) Sporazumu o EGP-u

11/Sv. 039
            
            
               HR
            
            
               Službeni list Europske unije
            
            
               195
            
         22007D0044
   
               L 209/80
            
            
               SLUŽBENI LIST EUROPSKE UNIJE
            
            
               27.04.2007.
            
         
      ODLUKA ZAJEDNIČKOG ODBORA EGP-a
   br. 44/2007
   od 27. travnja 2007.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 155/2006 od 8. prosinca 2006. (1).
            
         
               (2)
            
            
               Direktiva 2004/36/EZ Europskog parlamenta i Vijeća od 21. travnja 2004. o sigurnosti zrakoplova trećih zemalja koji koriste zračne luke Zajednice (2) unesena je u Sporazum Odlukom Zajedničkog odbora EGP-a br. 152/2005 (3) od 2. prosinca 2005., s posebnim prilagodbama.
            
         
               (3)
            
            
               Uredba (EZ) br. 1592/2002 Europskog parlamenta i Vijeća od 15. srpnja 2002. o zajedničkim pravilima u području civilnog zrakoplovstva i osnivanju Europske agencije za zrakoplovnu sigurnost (4) unesena je u Sporazum Odlukom Zajedničkog Odbora EGP-a br. 179/2004 (5) od 9. prosinca 2004., s posebnim prilagodbama.
            
         
               (4)
            
            
               Uredbu Komisije (EZ) br. 768/2006 od 19. svibnja 2006. o provedbi Direktive 2004/36/EZ Europskog parlamenta i Vijeća o prikupljanju i razmjeni informacija o sigurnosti zrakoplova koji koriste zračne luke Zajednice i o upravljanju informacijskim sustavom (6) treba unijeti u Sporazum.
            
         
               (5)
            
            
               Predviđene prilagodbe u vezi s Uredbom (EZ) br. 1592/2002, trebalo bi, kad je to moguće, osim ako je drukčije određeno, primijeniti mutatis mutandis na ostalo zakonodavstvo Zajednice koje daje ovlaštenja Europskoj agenciji za zrakoplovnu sigurnost i treba ih unijeti u Sporazum,
            
         ODLUČIO JE:
   Članak 1.
   Prilog XIII. Sporazumu mijenja se kako slijedi:
   
               1.
            
            
               Iza točke 66r (Direktiva 2004/36/EZ Europskog parlamenta i Vijeća) umeće se sljedeća točka:
               
                           „66ra.
                        
                        
                           
                              32006 R 0768: Uredba Komisije (EZ) br. 768/2006 od 19. svibnja 2006. o provedbi Direktive 2004/36/EZ Europskog parlamenta i Vijeća o prikupljanju i razmjeni informacija o sigurnosti zrakoplova koji koriste zračne luke Zajednice i upravljanju informacijskim sustavom (SL L 134, 20.5.2006., str. 16.).”;
                        
                     
         
               2.
            
            
               U točku 66n (Uredba (EZ) br. 1592/2002 Europskog parlamenta i Vijeća) dodaje se sljedeća prilagodba:
               
                           „(s)
                        
                        
                           Kad je to moguće, osim ako je drukčije određeno, navedene prilagodbe primjenjuju se mutatis mutandis na ostalo zakonodavstvo Zajednice koje daje ovlaštenja Europskoj agenciji za zrakoplovnu sigurnost i treba ih unijeti u Sporazum.”
                        
                     
         Članak 2.
   Tekst Uredbe (EZ) br. 768/2006 na islandskom i norveškom jeziku, koji se objavljuje u dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 28. travnja 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (7).
   Članak 4.
   Ova se Odluka objavljuje u odjeljku o EGP-u i dodatku o EGP-u Službenom listu Europske unije.
   
      Sastavljeno u Bruxellesu 27. travnja 2007.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 89, 29.3.2007., str. 29.
   
      (2)  SL L 143, 30.4.2004., str. 76.
   
      (3)  SL L 53, 23.2.2006., str. 53.
   
      (4)  SL L 240, 7.9.2002., str. 1.
   
      (5)  SL L 133, 26.5.2005, str. 37.
   
      (6)  SL L 134, 20.5.2006., str. 16.
   
      (7)  Ustavni zahtjevi nisu navedeni.